Jaime Altozano

Jaime García-Altozano Garrido (Madril, 1993ko abuztuaren 4a), Jaime Altozano izenez ezagunagoa, dibulgatzaile, musika-ekoizle eta youtuber espainiarra da, Internet bidez egiten duen musika-dibulgazioagatik ezaguna. Halere, telebista-programa batzuetan kolaboratzaile izan da, hala nola WifiLeaks (#0, Movistar+), La mejor canción jamás cantada (La 1) edo ¿Dónde estabas entonces? (La Sexta). 2024ko maiatzean 3,49 milioi harpidedun ditu YouTubeko bere kanalean.

 Biografia 
Madrilgo Ciudad Lineal barrutian jaioa, Altozanok pianoa ikasi zuen Madrilgo Arturo Soria Musika Kontserbatorio Profesionalean, bi urtez Matematikako eta Fisikako gradu bikoitza Madrilgo Unibertsitate Konplutentsean eta musika ekoizpena Madrilgo Musika Sortzailea eskolan. 2017ko maiatzean hasi zituen hainbat gairi buruzko YouTubeko zenbait kanal. Musika-kanalarekin jarraitu zuen arrakasta izaten hasi zenean, non musika-irakaskuntza irisgarria eta doakoa eskaintzen duen. 

Musika gaiei buruzko bideoak, hala nola Eraztunen jauna, Harry Potter eta Star Warsen trilogiaren soinu-banden analisiak, edota musika klasikoari buruzko dibulgazio-bideoak, Pokémon, Dragon Ball, The Beatles edo La Oreja de Van Goghen abestiak erabiliz. Bere bideoak berehala zabaldu ziren eta, horrela, 187 000 harpidedun izatera iritsi zen urte amaieran eta bost hilabete geroago kopurua bikoiztu zuen.

2018an Hans Zimmer elkarrizketatu zuen, filmen konpositore ezaguna. Elkarrizketa honek 1,5 milioi bisita inguru izan ditu orain arte. Bertan, Jaime Altozanok konpositorearen bizitzako arrakasten errepasoa egiten du, hastapenetatik gaur egunera arte.  

2018ko azaroan Rosalíaren El mal querer lanaren inguruko analisia argitaratu zuen eta abeslariaren beraren erreplika bat jaso zuen Instagramen bidez. Orain arte, bere kanaleko bideorik ikusiena da, 7,6 milioi erreprodukzio baino gehiagorekin.

2019 urteam milioi bat harpidedunetara iristen da, eta urte horretako martxoaren 4an bideo berezi bat argitaratzen du mugarri hori ospatuz. Urte horretan bertan, TVEko La mejor canción jamás cantada programan parte hartu zuen.

2019ko urrian, Agoney abeslariarekin bere «Black» arrakastaren interpretazioa, balada bertsioan, La 2 Noticias telebista-katerako egin zuen. 

2022ko apirilean Rosalia elkarrizketatu zuen Motomami albumagatik, artistarekin batera analisi bat argitaratuz. Bideoak 5,4 milioi bisita inguru jaso ditu 2025eko urtarrilean. Bertan, bere produkzioa, konposizioa eta harmonia aztertzen dira.

Gaur egun, Musihacks izeneko bere platafoman, erabat hezkuntzan aritzen da, eta pianoa jotzen irakasten du berak garatutako metodo erraz baten bidez.

 Erreferentziak 

 Kanpo estekak 

 Webgune ofiziala
 Jaime Altozanoren Youtube kanala
 Jaime Altozano Instagramen
 Jaime Afterdark
 Musihacks

Kategoria:Madrildarrak
Kategoria:Espainiako youtuberrak
Kategoria:Musika irakasleak